Fodboldspillere fra Cameroun I perioden 18-27. februar indtager 18 udvalgte talentfulde unge fodboldspillere fra Cameroun, Tornby Klubhus. Fodboldskole i Cameroun Spillerne kommer fra den statsejede fodboldskole ACAS Football Academy, som har udviklet nogle af de bedste spillere i landet. Samuel ETO'O (Barcelona), Geremi Sorel NJITAP (Newcastle), Erik DJEMBA DJEMBA (Aston Villa) m.fl. Kontakt under Dana Cup Tornby IF har skabt kontakt til ACAS gennem Generalsekretær Mr. Yoko og bestyrelsesformand Mr. Ndjionkou, som klubben mødte under Dana Cup da Tornby for første gang lagde græs til turneringen. Siden sommer har klubben holdt kontakten ved lige med fodboldskolen i Cameroun, og nu skabt et projekt, som de håber kan blive en årligt tilbagevendende begivenhed. Superligaklubber kigger på Poul Erik Andreassen fra AaB, Lars Højer (FCK), Claus Steinlein (FCM) og Kim Brink (OB), har alle vist interesse for projektet og stiller på Tornby Stadion, for at vurdere om nogle af spillerne eventuelt kunne have en fremtid i dansk fodbold. Træningskamp mod AaB AaB stiller med et hold i en testkamp mod spillerne fra Cameroun. Det sker onsdag d. 20/2-08 kl. 17.00 på Tornby Stadion. Testkamp mod Tornby Besøget giver Tornby IF mulighed for at tilbyde sine egne seniorer, en uformel testkamp mod gæsterne for lige at prøve kræfter med spillere, der kunne have en international karriere foran sig. Tilbud til ungdommen Desuden vil Tornby IF i perioden tilbyde såvel sine egne som omegnens ungdomsspillere, at arbejde som professionelle spillere for en dag, idet cheftræner Mr. William Parker Tchouba, har tilbudt at planlægge en træningsdag for alle interesserede i alderen 11-18 år. Træningsdagen er lørdag d. 23/2 fra kl. 9.00 til kl. 17.00

Opsummering:
Fodboldklubben i Tornby får fornemt besøg i dag. 18 udvalgte unge fodboldspillere fra Cameroun gæster Tornby i en uge. Spillerne skal bl.a. spille træningskamp mod AaB.